Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18707

b) a környező fények vagy terep miatt nehézségekbe ütközik a helikopter repülőtér azonosítása. 2007/70/II. szám Elhelyezés 5.3.2.2 A helikopter repülőtéri fényjeladót a helikopter repülőtéren vagy annak közelében emelt szinten és úgy helyezzék el, hogy az közelről ne vakítsa a légi-jármű vezetőjét. Megjegyzés : Ha a helikopter repülőtér fényjeladó közelről valószínűleg vakítaná a légi-jármű vezetőjét, az kikapcsolható legyen a megközelítés befejező szakaszán és leszálláskor.. Jellemzők 5.3.2.3 A repülőtéri fényjeladó az 5-8. ábrán jelölt módon egyenlő időközökben fehér felvillanásokat bocsájtson ki. 5-8. ábra: Helikopter repülőtér fényjeladó felvillanás jellemzők Intensity = Intenzitás Flash duaration 0.5 - 2.0 milliseconds = A felvillanások időtartama 0.5 - 2.0 ms 5.3.2.4 A fényjeladó fénye az azimut minden szögében látható legyen. 5.3.2.5 Ajánlás — Az egyes felvillanások tényleges intenzitás elosztása feleljen meg az 5-9. ábra 1. képe előírásának. Megjegyzés : Azokon a területeken, amelyeken az intenzitás beállítása kívánatos, kielégítőnek mutatkozott a 10 %-os valamint a 3 %-os beállítási érték. Ezen kívül bizonyos árnyékolás szükséges ahhoz, hogy a fények a megközelítés és leszállás végrehajtásának utolsó szakaszában ne vakítsák a légi-jármű vezetőjét. 5.3.3 Bevezető fényrendszer Alkalmazás 5.3.3.1 Ajánlás — Helyezzenek el bevezető fényrendszert azon a helikopter repülőtéren, ahol gyakorlati szempontból szükséges és hasznos a kívánatos megközelítési irány jelzése. 2007/70/II. szám Elhelyezés 5.3.3.2 A bevezető fényrendszert a kívánatos megközelítési irány mentén egyenes vonalban helyezzék el. Jellemzők 5.3.3.3 Ajánlás — A bevezető fényrendszer három darab - egymástól 30 méter távolságra elhelyezett - fényegységből álló fénysorból valamint egy, a végső megközelítési és felszállási terület szélétől 90 méter távolságra elhelyezett 18 méter széles keresztfénysorból álljon. A keresztfénysort alkotó fények lehetőség szerint egyenes vízszintes vonalban, a középvonal fénysor mentén megfelelő szögben, annak két oldalán egységesen elosztva, egymástól 4.5 méter oldaltávolságra helyezkedjenek el. Ahol a végső megközelítési útvonal feltűnőbb megjelölése szükséges, a keresztfénysor után, az egyenes mentén egyenlő 30 méteres távolságokban további kiegészítő fény-egységek is elhelyezhetők. Ezek a fények a környezettől függően állandó sugárzású vagy villanó fények lehetnek. A bevezető fényrendszer az 5-10. ábrán látható. Megjegyzés : A villanó fények hasznosak lehetnek ott, ahol a bevezető fényrendszer azonosítása a környező egyéb fények miatt nehézségekbe ütközhet. 5.3.3.4 Ajánlás — Ahol a nem-precíziós végső megközelítési és felszállási területhez bevezető fényrendszert alakítanak ki, a rendszer hossza 210 méternél kevesebb ne legyen. 5.3.3.5 Az állandó, körsugárzó fények színe fehér legyen. 5.3.3.6 Ajánlás — Az állandó fények fényelosztása feleljen meg az 5-9. ábra 2. kép előírásának, azonban a nem-precíziós végső megközelítési és felszállási terület esetében az intenzitást 3-al növeljék. 5.3.3.7 A villanó, körsugárzó fények színe fehér legyen. 5.3.3.8 Ajánlás — A villanó fények felvillanási időszaka másodpercenként egy villanás legyen. Fényelosztásuk feleljen meg az 5-9. ábra 3. kép előírásának. A villanó fények a legkülső fény-egységtől kezdődően a keresztfénysor felé befutó sorrendben villanjanak fel. 5.3.3.9 Ajánlás — A bevezető fényrendszert lássák el alkalmas intenzitás szabályzással, hogy lehetséges legyen a környezeti körülményeknek megfelelő fényintenzitás beállítása. Megjegyzés : A következő fényerő (intenzitás) értékek bizonyultak megfelelőnek:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes